લઘુતમ વેતન વધારવાના મુદ્દે સરકારે પહેલ કરીને મજૂરોની જરૂરિયાત પ્રત્યે સકારાત્મક વલણ અપનાવ્યું છે અને તેથી ટકરાવનો રસ્તો અપનાવવો જોઇએ નહીં, પરંતુ વિરોધ પક્ષો સાથે સંકળાયેલ ટ્રેડ યુનિયનો હડતાળ પર જવા અડગ રહ્યા હતા અને તેને કારણે દેશના ઉત્પાદન અને નાણાકીય ક્ષેત્રનું કામકાજ પ્રભાવિત થયું હતું. યુનિયનો કોઇ પણ હિસાબે જાહેર સાહસોનું ખાનગીકરણ રોકવા માગે છે. સાથે સાથે શ્રમ સુધારાને પણ બ્રેક મારવા માગે છે. તેમની માગણી ભલે ગમે તે હોય, પરંતુ તેના કારણે દેશને નુકસાન થયું છે તે હકીકત છે.